Teylor Svift

**Teylor Svift** (; ) — amerikalı müğənni-bəstəkar. XXI əsrin ən nüfuzlu musiqiçilərindən biridir.

Svift mahnı yazmağa 14 yaşında ikən başlayıb, o, 2005-ci ildə Big Machine Records ilə müqavilə bağladıqdan sonra kantri müğənnisi olmuşdur. Sviftin 2006-cı ildə yayımladığı öz adını daşıyan studiya albomu daxil olmaqla altı albomu Big Machine tərəfindən buraxılıb. Teylorun ikinci albomu "Fearless"dən "Love Story" və "You Belong with Me" mahnıları ABŞ-də ən çox dinlənən treklər olmuşdur. Onun rok elementlərinə malik olan növbəti albomu "Speak Now" (2010) hit-paradlara birinci pillədə qərarlaşıb. 2012-ci ildə buraxdığı "Red" albomundan "We Are Never Ever Getting Back Together" sinqlı onun uğurunu daha da artırmışdır. Daha sonra 2014-cü ildə "1989" albomunu yayımlayan Svift kantri imicindən uzaqlaşdı, albomun "Shake It Off", "Blank Space", və "Bad Blood" mahnıları önəmli populyarlıq qazandı. 2017-ci ildə buraxdığı "Look What You Made Me Do" sinqlı ilə altıncı albomu "Reputation"u dəstəklədi.

Big Machine-dən ayrıldıqdan sonra Svift 2018-ci ildə Republic Records ilə müqavilə bağladı və yeddinci studiya albomu olan "Lover" 2019-cu ildə buraxıldı. O, bir il sonra öz həyatından bəhs edən "Miss Americana" avtobioqrafik sənədli filmini buraxdı. 2020-ci il buraxılışları "Folklore" və "Evermore" albomlarında indi folk və alternativ rok janrına üstünlük verdi. Onun 2022-ci ildə işıq üzü görən onuncu albomu "Midnights" və aparıcı sinqlı "Anti-Hero" çoxsaylı yayım rekordları qırdı. Svift səsyazma şirkəti ilə aralarında yaranan mübahisədən sonra əvvəlki albomunu yenidən yazmağa başladı, dördünü yenidən yayımlandı — 2021-ci ildə "Fearless (Taylor's Version)" və "Red (Taylor's Version)", "Speak Now (Taylor's Version)" və "1989 (Taylor's Version)". Svift 2023-cü ildə "The Eras Tour" adlı konsert turlarına çıxamağa başladı.

Dünyada 200 milyondan çox albom satan Svift bütün zamanların ən çox satış həyata keçirən musiqiçilərindən biridir. O, ABŞ-də beş albomu bir milyondan çox nüsxə satılan yeganə musiqiçidir. Onun mükafatları arasında 11 "Qremmi" mükafatı, o cümlədən "İlin Albomu" nominasiyasında üç dəfə qələbə, buna əlavə olaraq; Emmi Mükafatı; 40 Amerika musiqi mükafatı; 29 "Billboard Musiqi" mükafatları; və 84 Ginnesin Rekordlar Kitabı daxildir. Svift *Rolling Stone* jurnalının "Bütün Zamanların 100 Ən Böyük Mahnı yazarı", *Billboard*-un "Bütün Zamanların Ən Böyük Sənətçiləri", eləcə də *Time* 100 və *Forbes* Celebrity 100-də yer alıb. "Onilliyin sənətçisi" və "On ilin qadını" kimi titullara layiq görülən Svift, sənətçilərin hüquqlarını və qadınların səlahiyyətlərini müdafiə edir. Onun musiqisi bütün müğənni-bəstəkarlar nəslinə təsir göstərmişdir.

## Həyatı və karyerası

### 1989–2003: İlk dövrləri və təhsili
Teylor Elison Svift 13 dekabr 1989-cu ildə Pensilvaniya ştatının Vest-Ridinq şəhərindəki Redinq xəstəxanasında anadan olmuşdur. Sviftin atası Skott Kinqsli Svift, Merrill şirkətinin keçmiş birja brokeridir, anası Andrea Qardner Svift (finli) isə əvvəllər qarşılıqlı investisiya fondunda marketinq direktoru kimi çalışmış evdar qadındır. Onun aktyor olan Ostin adlı kiçik qardaşı var. Onun adı müğənni-bəstəkar Ceyms Teylorun şərəfinə qoyulub, Svift şotland və alman əsillidir. Ana tərəfdən nənəsi Marcori finli opera müğənnisi idi. Svift erkən illərini atasının müştərilərindən birindən aldığı Milad ağacı fermasında keçirib. Svift özünü xristian hesab edir. O, məktəbə () keçməzdən əvvəl Bernadin Fransiskan bacıları tərəfindən idarə olunan Alvernia Montessori Məktəbində məktəbəqədər təhsil və uşaq bağçasında oxuyub. Ailə sonralar Pensilvaniya ştatının Vayomissinq şəhərindəki kirayə evə köçüb, o burada digər məktəbə ()gedib.

Svift doqquz yaşında musiqili teatra maraq göstərdi və Berks Gənclər Teatr Akademiyasının dörd tamaşasında çıxış etdi. O, həmçinin vokal və aktyorluq dərsləri üçün müntəzəm olaraq Nyu-Yorka səyahət edirdi. Svift daha sonra diqqətini Şania Tvenin mahnılarından təsirlənərək kantri musiqisinə yönəltdi. O, həftə sonlarını yerli festivallarda və tədbirlərdə çıxış edərək keçirirdi. Feyt Hill haqqında sənədli filmə baxdıqdan sonra Svift musiqi karyerasını davam etdirmək üçün Tennessi ştatının Neşvill şəhərinə köçməli oldu. O, on bir yaşında anası ilə birlikdə Neşvill səsyazma şirkətlərini ziyarət etdi, burada Dolli Parton və The Chicks kimi sənətçilərin mahnılarına oxuduğu kover ifalarından ibarət demo lentlərini təqdim etdi.

Svift təxminən 12 yaşında olanda kompüter təmirçisi və yerli musiqiçi olan Ronnie Cremer ona gitara çalmağı öyrətdi. Mahnı yazarı kimi ilk səylərində ona kömək etdi və onun "Lucky You" mahnısını yazmasına dəstək oldu. 2003-cü ildə Svift və valideynləri Nyu-York-da fəaliyyət göstərən istedad meneceri Den Dymtrou ilə işləməyə başladı. Onun köməyi ilə Svift "Rising Stars" kampaniyasının bir hissəsi olaraq Abercrombie & Fitch üçün modellik etdi, Maybelline kompilyasiya CD-sinə orijinal mahnı daxil etdi və əsas səsyazma şirkətləri ilə görüşlərdə iştirak etdi. O zaman 13 yaşında olan Svift RCA Records vitrinində orijinal mahnıları ifa etdikdən sonra ona sənətçinin inkişafı ilə bağlı müqavilə verildi və o, anası ilə Neşvilə tez-tez səfərlər etməyə başladı. Sviftin kantri musiqi səhnəsinə girməsinə kömək etmək üçün atası o 14 yaşında olanda onunla birlikdə Merrill Lynch-in Neşvill ofisinə köçdü və ailə Tennessi ştatının Hendersonville şəhərinə yerləşdi. Svift əvvəlcə Hendersonville Liseyində oxudu və iki il sonra o, evdə təhsil turu cədvəlinə daha uyğun olan Aaron Akademiyasına keçdi. Oranı bir il tez bitirdi.

## Diskoqrafiya

### Studiya albomları
* *[[Taylor Swift (albom)|Taylor Swift]]* (2006)
* *[[Fearless]]* (2008)
* *[[Speak Now]]* (2010)
* *[[Red (albom)|Red]]* (2012)
* *[[1989 (albom)|1989]]* (2014)
* *[[Reputation]]* (2017)
* *[[Lover (albom)|Lover]]* (2019)
* *[[Folklore]]* (2020)
* *[[Evermore]]* (2020)
* *[[Midnights]]* (2022)
* *[[The Tortured Poets Department]]* (2024)
* *[[The Life of a Showgirl]]* (2025)

### Yenidən yazılanlar
* *[[Fearless (Taylor's Version)]]* (2021)
* *[[Red (Taylor's Version)]]* (2021)
* *[[Speak Now (Taylor's Version)]]* (2023)
* *[[1989 (Taylor's Version)]]* (2023)

## İstinadlar